b'\n_START_ARTICLE_\nSuperbet\n_START_SECTION_\nIstoric\n_START_PARAGRAPH_\nSuperbet a fost fondat \xc3\xaen 2008, \xc3\xaen Bucure\xc8\x99ti, de c\xc4\x83tre Sacha Dragic, acesta conduc\xc3\xa2nd opera\xc8\x9biunile grupului p\xc3\xa2n\xc4\x83 \xc3\xaen prezent. _NEWLINE_Prima agen\xc8\x9bie Superbet este deschis\xc4\x83 \xc3\xaen Oradea, \xc3\xaen ianuarie 2009. P\xc3\xa2n\xc4\x83 la finalul acelei luni sunt inaugurate alte 5 agen\xc8\x9bii.\xc2\xa0 La sf\xc3\xa2r\xc8\x99itul primului an de activitate, Superbet opera deja 51 de agen\xc8\x9bii \xc3\xaen 27 de ora\xc8\x99e din 19 jude\xc8\x9be. Anul 2012 este cel \xc3\xaen care Superbet ajunge la 244 de agen\xc8\x9bii \xc3\xaen 85 de ora\xc8\x99e. Compania deschide agen\xc8\x9bia 500 \xc3\xaen anul 2015, iar \xc3\xaen august 2017 pe cea cu num\xc4\x83rul 600. _NEWLINE_Grupul se remarc\xc4\x83 prin faptul c\xc4\x83 este una dintre pu\xc8\x9binele afaceri de succes care au luat na\xc8\x99tere dup\xc4\x83 venirea crizei financiare \xc8\x99i prin faptul c\xc4\x83 este unul dintre cei mai activi angajatori din Bucure\xc8\x99ti \xc8\x99i \xc3\xaemprejurimi._NEWLINE_\xc3\x8en prezent, \xc3\xaen ac\xc8\x9bionariatul grupului Superbet se reg\xc4\x83sesc Sacha Dragic, Augusta Dragic, Roland Haas, Juraj Koman \xc8\x99i al\xc8\x9bi ac\xc8\x9bionari cu participa\xc8\x9biuni mai mici._NEWLINE_\xc3\x8en Februarie 2016, compania lanseaz\xc4\x83 opera\xc8\x9biunile din online pe website-ul www.superbet.ro \xc8\x99i anun\xc8\x9b\xc4\x83 c\xc4\x83 lansarea primei aplica\xc8\x9bii mobile va avea loc \xc3\xaen prima parte a anului 2018.\n_START_SECTION_\nEvolutie\n_START_PARAGRAPH_\n\xc3\x8en a doua parte a anului 2017, Superbet \xc8\x99i-a lansat opera\xc8\x9biunile \xc3\xaen Polonia, parte dintr-o strategie de extindere \xc3\xaen afara Rom\xc3\xa2niei \xc8\x99i de cre\xc8\x99tere pe termen lung a afacerii._NEWLINE_Pentru anul 2018, Superbet \xc3\xae\xc8\x99i propune s\xc4\x83 ajung\xc4\x83 la 100 de agen\xc8\x9bii \xc3\xaen Polonia \xc8\x99i s\xc4\x83 intre pe pie\xc8\x9bele din Slovacia \xc8\x99i Serbia._NEWLINE_Pe 20 septembrie 2017, compania listeaz\xc4\x83 pe sistemul alternativ de tranzac\xc8\x9bionare administrat de Bursa de Valori Bucure\xc8\x99ti (BVB), o emisiune de obliga\xc8\x9biuni\xc2\xa0 \xc3\xaen valoare de 9,7 milioane lei.\n_START_SECTION_\nStructura\n_START_PARAGRAPH_\nSuperbet Holding Rom\xc3\xa2nia opereaz\xc4\x83 patru branduri de retail \xe2\x80\x93 Superbet, Bet Arena, Go Bet \xc8\x99i Magic Jackpot._NEWLINE_Superbet are \xc3\xaen prezent peste 3.000 de angaja\xc8\x9bi. Compania are sediul general \xc3\xaen Bucure\xc8\x99ti, dar opera\xc8\x9biunile se desf\xc4\x83\xc8\x99oar\xc4\x83 \xc8\x99i din birourile aflate \xc3\xaen Croa\xc8\x9bia (Zagreb), Malta, Serbia (Belgrad), Gibraltar \xc8\x99i Marea Britanie (Leeds).\n_START_SECTION_\nDistinctii\n_START_PARAGRAPH_\nBrandul Superbet este c\xc3\xa2\xc8\x99tig\xc4\x83torul celui mai important premiu din industria de Betting & Gaming din Europa Central\xc4\x83 \xc8\x99i de Est: Best Overall Sports Betting Operator 2017. \xc8\x99i 2018 _NEWLINE_\xc3\x8en 2013 c\xc3\xa2\xc8\x99tig\xc4\x83 (ex-aequo cu Mozzart Bet) premiul pentru "Cea mai bun\xc4\x83 cas\xc4\x83 de pariuri". \xc3\x8en 2014, compania Superbet c\xc3\xa2\xc8\x99tig\xc4\x83 individual\xc2\xa0 premiul pentru "Casa de pariuri a anului"._NEWLINE_\xc3\x8en 2018, Superbet a fost desemnat "Cel mai bun serviciu de suport clien\xc8\x9bi din Europa Central\xc4\x83 \xc8\x99i de Est\xe2\x80\x9d \xc3\xaen cadrul Central and Eastern European Gaming Conference._NEWLINE_Fondat\xc4\x83 \xc3\xaen 2008, Superbet \xc8\x99i-a dublat de la an la an cifra de afaceri \xc8\x99i ast\xc4\x83zi este unul dintre cei mai mari juc\xc4\x83tori \xc3\xaen domeniul betting & gaming din Rom\xc3\xa2nia.\n_START_SECTION_\nSponsoriz\xc4\x83ri\n_START_PARAGRAPH_\n\xc3\x8encep\xc3\xa2nd cu sezonul competi\xc8\x9bional 2010-2011, compania e r\xc3\xa2nd pe r\xc3\xa2nd sponsor pentru mai multe echipe de fotbal: Rapid Bucure\xc8\x99ti, Ceahl\xc4\x83ul Piatra Neam\xc8\x9b, CSU Craiova, Petrolul Ploie\xc8\x99ti, ASA T\xc3\xaergu-Mure\xc8\x99, Gaz Metan Media\xc8\x99, Academia Rapid._NEWLINE_\xc3\x8en 2011, Superbet devine sponsor al echipei de motociclism BGS Motorsport. _NEWLINE_\xc3\x8en 2012 \xc8\x99i 2013, Superbet sponsorizeaz\xc4\x83 turneul masculin de tenis de la Bra\xc8\x99ov, competi\xc8\x9bie din categoria Futures._NEWLINE_\xc3\x8encep\xc3\xa2nd cu 2013, compania e principalul sponsor pentru Final 4-ul Cupei Rom\xc3\xa2niei la baschet._NEWLINE_\xc3\x8en 2013, Superbet devine sponsor al echipei masculine de baschet CSU Asesoft Ploie\xc8\x99ti \xc8\x99i sponsor principal pentru \xe2\x80\x9dCros Invers\xe2\x80\x9d._NEWLINE_\xc3\x8en 2014, Superbet sus\xc8\x9bine participarea unor fo\xc8\x99ti atle\xc8\x9bi la Maratonul Bucure\xc8\x99ti._NEWLINE_\xc3\x8en 2015, Superbet devine sponsor al echipei masculine de baschet Steaua CSM EximBank. _NEWLINE_\xc3\x8en 2016, Superbet a fost principalul sponsor al circuitului na\xc8\x9bional de baschet 3la3._NEWLINE_\xc3\x8en 2017, Superbet a devenit sponsorul echipei de ciclism Dinamo BikeXpert Racing Team.'